LIBERA TORILOR 


de TEOFIL LIANU 


De buciume munții sunară spre văi 

Şi focuri aprinseră zările toate. 

La Putna, cuvântul lui Ştefan cel Sfânt 
Cerea pentru Ţara Moldovei dreptate. 


Cu tancuri și tunuri porniră atunci 
Bărbaţii cu steme bătute'n Suceava; 
Hotarele "'nfipte de roşii barbari 

Săriră în flăcări şi 'n schije, ca pleava. 


- 


Cum cade sub seceră lanul de grâu 

Când vara-i de cântec şi zările — albastre, 
Căzură voinicii, cu chiot prelung 
Smulgind din oţele ogoarele noastre. 


La Prut şi la Nistru, la Nistru, la Bug, 
Se 'mbracă 'n lumină altarele sfinte 

Şi 'n psalmi de înviere cresc granițe noui 
Ce'n cronici se'nsamnă cu mii de morminte. 


. 


Cosirinul, Soroca, sunt iarăşi la noi 
Cu Nistria ’ntreagă, Cetatea cea Albă, 
Hotinul, Tighina şi Delta de vis 

Şi doina şi graiu-ne floare de nalbă. 


Făcliile cerului toate s'aprind, 
Se'mprăștie negura ţării ca norii... 
Cântare de slavă răsună 'n văzduh: 
Trec mândri 'n istorie Liberatorii. 


(Scrisă pe front, 1941) 

SERGENTUL IOAN 


Plecat-a voinicul ca soarele drept (Fragment) 
Și munţii din vârfuri adie. 

Un freamăt aude și-o doină de şes 

Urechea ca în vis îi mângâie. 

Departe oraşul străluce în zări 

Şi ogoarele-i fac semn să rămâie. 


La oaste-a ajuns. Sunt veşti de război, 
Stindarde flutură'n vis; 

Se vreau de aspre mâni înălțate 

Să se zbată'n furtună, deschis. 

El Brandu-și mângâie: «Amândoi vom lupta 
Căci aşa din cer ne-a fost scris». 


Departe-i soția şi munţii lui dragi, 
Departe-i câmpia cea bună. 

«Să ştiţi, măi băieţi, că mâne în zori 
Lătra-va cățeaua la lună». 

Brandiştii roată în juru-i se strâng 

Şi vorba lui vesel răsună. 


In zori vuieşte un ordin: «Pornim!» 
Cu Brand-ul aleargă în zbor, 

Ajung pe mal și focul deschid 

Sunt flăcări vieţile lor. 

Se tulbură Prutul, s'amestecă'n fum, 
De luptă vitează li-i dor. 


«Să scapere ţeava ! Inainte loviți ! 

Să urle muma pădurii!» 

Le strigă sergentul şi simte ca'n vis 

Cum se pierde in ceața căldurii. 

«Mau lovit», abia-a zis şi'n genunchi se clăti 
Și geme de greul arsurii. 


El capul şi-l lasă pe florile reci 

Şi cerul ochii-i înneacă. 

Ca pământul de negru-i trupul frumos 
Şi vântul pe fruntea-i s'apleacă. 

O veste de-acasă îi şopteşte ușor, 
Durerea începe să-i treacă, 


Aude un freamăt de brazi depărtați 

Şi soarele-l frige de sus. 

In strai de crini, cu mânile răni, 

Il mângâie bunul lisus: 

»Ce-mi fac camarazii ?» sergentul întreabă; 
«Ei luptă», Domnul i-a spus. 


Apoi peste valuri de argint plutind - 

El urcă'n albastrul ocean. 

Cununi de luceferi în drum se deschid; 
Jos, camarazii il plâng în van. 

Sub crucea de ulm, de vânturi jelit, 


Doarme sergentul loan, 
IULIAN VESPER 


PE AICI VÂNĂTORII DE MUNTE 


Pe aici Vânătorii de Munte căzură; 
Pasul lor verde, se-aude cum sună. 
Pe culmile aspre de cremene sură, 
Să cânte o goarnă şi iarăşi se-adună. 
Inalţi ca brădetul, în sbor ca hultanii 
Trecură pe alte tărâmuri. 

Supuseră oștile sumbre şi hanii 
Predară cetăţile oarbe, din Crâmuri... 


Bachtschissaray-uri ce sue în ceruri, 
Cetăți de legendă, Sevastopol şi Ialta, 
Cu braţul lor aspru prin sumbrele geruri 
Săpară istoria nouă cu dalta... 


Atâtea oraşe în urmă lăsară, 

Să 'ntoarcă icoana cea nouă a lui Crist. 
Din visul lor aspru crescu iar o Ţară 

Cât marea cea mare, — a voevodului trist. 


Și sfinţi precum ceara ce picură lin, 
In mutele, albe Capelle, 

Acum zâmbesc, nevăzut şi senin, 
Stând drepţi, pe plotoane 'n parcele. 


' Pe drumul cel alb ce duce spre Est, 
Se duc şi se 'ntorc camarazii; 
Doar gropile lor vor sta sub acest 
Adăpost fără moarte, etern precum brazii... 


Şi 'n marșul Istoriei noastre de-acum 
Pe drumul cu sfinți ce duce 'n Destin, 
M'aplec cu sfială prin pulberi şi fum 
Şi mut, lângă crucile drepte, mă ’nchin. 


GEORGE FONEA 
Krim, August 1942 


PĂDURATICĂ 


de DRAGOŞ VITENCU 


* 


Când n'or mai fi copacii cu trup de lumânare 

Mi-oiu însemna în suflet: pe-aici a fost cărare, 

La stânga tăul putred din care beau mistreţii, 

Creşteau în muşchiu, pe-aproape, ca niște grofi, bureţii; 


Era şi-un loc cu stafii și-o palmă de poiană. 
Voiu şti de-a-rostul iarba şi orice buruiană 
Şi fiecare brazdă din trupul tău, pădure, 

In visul meu trăi-vei, ascunsă de secure, 


Să nu te care'n lume, pe plute, veneticii; — 
Bârlog să aibă urşii și vreasc de foc calicii. 
In ceasuri de uitare ţi-oiu cere să mă duci 

Să caut în tine urma strămoşilor haiduci; 


lar dacă-oiu da de dânsa, hori-voiu bucurie 

C'am nimerit spre juheabul cu stropi de apă vie. — 
Din cl sorbi-voiu vlagă, ca'n basme uriaşii. 

In spre pământul văduv îmi voiu întoarce paşii, 


Voiu răscoli țărâna cu unghii și cu dinţii 
Să sap în ea culcuşuri prielnice seminţii, 
Cu gura-oiu duce apă din râuri şi din mare, 
Voiu îndemna crescutul cu caldă răsuflare 
Și-or râde, râs de frunză, ponoarele pustii! 


... 


Iar de-or veni, ca șerpii, străine seminții 

Cu cugete piezișe ca să te care-aiurea, 

In pumni de Sfarmă-Piatră le-oiu măcina securea, 
Le-oiu asmuţi asupra jivine din coclaur, 

Să ispăşească vina că te-au cerut pe aur... 


Şi-or chiui în mine strămoşii mei, haiduci, 
Puhoiu de bucurie, că n'ai să te mai duci! 


—— 


TROIŢA 
T de G. DRUMUR 
In rugăciunile copilăriei 
sfinții se ridică albi ca ometele 
şi lângă apusuri strânse sub pădure , 
îşi flutură, prin curcubeu de aur, pletele. 


Potolesc furtunile după semn, 

înalță dumbrăvi de ploaie, țărânii — 
binecuvântă'n ogoare dulceața pânii, 
când teama noastră-i rugă de îndemn. 


Arşiţa din suflet ne-o potolesc 
plânsul nevârstnic trece'n bucurie ; — 
pentru sărăcie nu ne ocolesc 

dar la ospeţe nimeni nu-i îmbie. 


Ca printr'o pădure de stânjenei, 
vom trece şi noi odată cu ei. 


Lângă troiţi înalte în seară 

se vor retrage sfinţii — şi'n trecut — 
drumul îi vom scrie'n semnul de-afară 
să știe frații unde i-am petrecut. 


Cu fiecare schimbare la față 
vom trece pentru todeauna în ceaţă. 


*) Din cartea: +Pâmântul românesc și frumuseţile luis, de G. Vâlsan 


PUTNA 


de PAUL STERIAN 


Ca oaste împietrită, veşnic vie, 
Stau munții in pătrar la liturghie; 
Pe vârt, arhangheli - brazi în zale 


Cădelniţă lumini Măriei Tale. 


Sub coviltirul pietrei, înțelept, 
Stai, Direptate însu-ți, drept 

Şi blând şi aspru stai şi porunceşti 
Ţărilor toate rumâneşti. 


Ca arborii odinioară în oșteni, 
Oştenii în călugări din mireni, 


Palatu'n monastire l-ai ascuns. 


Şi, Domn de însuş Domnul uns, 
Tu viu, cu Veşnic Viul voroveşti 
Ne-induplicat, - Apărătorul Ţării creşti. 


